title: Barrio de Quez
text: O barrio de Quez yera un barrio situau amán de Magallón en a ladera d'o mont Quez. En iste barrio estió centrada a suya producción alfarera en puestos clamaus "rallerías". Quantas familias i treballaban (principalment os Salvador, os Borobia y os Lobera).
  
  Fuoron aturando a suya producción a bonico, a mayoria dentre 1930 y 1955.
  
  Totz os alfareros usaban l'archila que ells mesmos extrayeban d'o mont Quez. Como combustible ta os fornos usaban cospillo d'oliva y chuncos chicos.
  
  As piezas elaboradas yeran emplegadas todas pa almagazenar augua. Entre as formas tipicas se trobaba o "rallo", o "castiello" y a "botija cenacho".
  
  Historia 
  O mont Quez ya yera habitau n'a Edat de Fierro en o Sieglo VI aC. Bi habió tamién un poblau musulmán que deixo un fosal que estió quitau a la luz entre as obras d'a variant carretera en 1990.
  
  O fosal musulman yera d'o sieglo XII y conteneba 148 fuesas con os suyos calavres mirando enta A Meca. Cada fuesa mediba 170 cm de longaria, 50 cm de profundidat y 50 cm d'amplaria.
  
  Referencias
  
  Barrios de Magallón
  Alfarería